钦定古今图书集成/理学汇编/学行典/第087卷 > 《陈思礼以其读书像求题作读书箴以告之》
## 钦定古今图书集成/理学汇编/学行典/第087卷 > 《陈思礼以其读书像求题作读书箴以告之》

前人

古今千载，天下万理。曷由知之，存乎经史。道散文繁，
岁益月增，欲穷其全，厥惟难能。在昔先觉，示我要旨，
挈其宏纲，众目咸举。苟弃其本，而披其枝，力瘁心劳，
弥久卒迷。仁恕于民，孝慈于家，终身有馀，道岂在多。
惟尔陈生，嗜学克孝。不形于言，已达其要。尚虚厥心，
以诚尔躬。圣贤何人？敢不慎恭。